钦定古今图书集成/理学汇编/文学典/第116卷 > 罗明祖
## 钦定古今图书集成/理学汇编/文学典/第116卷 > 罗明祖

按《福建通志》：“明祖，字宣明，夙负文名，登辛未进士，授
华亭令。下车力革积弊，一时强有力者颔之曰：‘是不
畏强御者忧归。后补繁昌令，寻以筑城诖误，谪越藩
幕。及署萧山令，又以不屈，为中官所挤，调襄阳。时献
寇流毒楚蜀间，朝廷遣监军中使领禁旅十万协剿，
将骄兵淫，民不堪命。明祖请禁于提督熊文灿，不听’。”
继上书阁部杨嗣昌，竟罢归，疾卒。所著《诗文全集》三
十卷及《评书》百卷行世。